Az anyaghasználat tekintetében több féle varióciók közül lehet választani, annak aki alváz- és üregvédelmet szeretne csináltatni az autóján.
- A klasszikusnak mondható, bitumen-viasz-gumi bázisú alvázvédő anyagok és üregvédő viaszok tekintetében a Dinitrol termékcsaláddal dolgozunk
- A speciális kezelés keretében pedig a Mike-Sander's & Biskor típusú anyagokkal dolgozunk, amik faggyú, zsír és vazelin bázisúak.
A hagyományos alvázvédelem és üregvédelem kezelés alkalmával a Svéd gyártmányú Dinitrol termékeket alkalmazzuk. Ez a típusú alvázvédő bevonat ellenálló réteget képez az autó alvázán. A korrózióvédelmen túl, némi kőfelverődés elleni védelmet is biztosít, valamint víztaszító-vízlepergető hatással is rendelkezik. A kezelést a felszíni, felületi rozsdaréteg eltávolításával kezdjük, majd passziváljuk a felületet, hogy a vas anyagban a korróziós folyamatok ne terjeszkedjenek az alvázvédő bevonat alatt. Mélyebb, előrehaladott korrózió esetén egyéb rozsdátlanítási munkálatok is szükségesek lehetnek a felületen! Ezután alvázvédő pisztollyal fújjuk a felületre az anyagot, majd végül az üregekbe szondák segítségével juttatjuk el a megfelelő helyre az üregvédő viaszt, különböző szórófejek segítségével. Ezen anyagok tekintetében cégünk teljes egészében a svéd Dinitrol technológiát alkalmazza, betartva a fújási előírásokat, száradási időket, valamint az ehhez használatos airless technológiát alkalmazzuk az anyagok felhordásához. Az anyag az alvázat befedve nem ad lehetőséget a víz és az oxigén bejutásának, ami az oxidációs folyamatot beindítaná. A kezelés alatt különböző szórófejekkel dolgozunk, és különböző erőssíéggel hordjuk fel a felületre az anyagot. Az egyes részeket finom porlasztással fedünk, más részeken pedig durvább porlasztással hordjuk fel a bevonatot. A Dinitrol alvázvédő bevonat egy rugalmas, gumi-bitumen-viaszos réteget biztosít a felületen, ami félkemény állapotában is ellenáll az időjárási viszontagságoknak. A Dinitrol típusú alvázvédő anyagok oldószerrel vannak lágyítva. Az oldószer az évek múlásával fokozatosan távozik az anyagból, ennek hatására a bevonat kiszárad, kikeményedik, majd térképesen felrepedezik, és lehámlik a felületről. A kezelést követően 6-7 év elteltével célszerű megismételni az eljárást. (felfrissíteni, megújítani a bevonatot) Jó tapadással és kúszó (hézagkitöltő) képességgel rendelkezik. Ezt a kezelést minden típusú jármű esetében el lehet végezni, nem csupán a városi - aszfalt - használatú autók esetében, hanem akkor is ha az autó gyakran közlekedik földúton, vagy kavicsos, murvás utakon. Kisteherautókra és terepjárókra egyaránt lehet alkalmazni. A kőfelverődések mindenképpen tudják koptatni a bevonatot, ezeknek a külső hatásoknak a hagyományos alvázvédő anyagok jobban ellenállnak, mint a speciális alvázvédő anyagok.
A speciális anyagokról elmondhatóak, hogy jobbak a korrózió védelem terén, de valamivel kevésbé állnak ellen a külső környezeti koptató hatásoknak.
A speciális kezelés méltán nevezhető prémium kategóriának! Itt a német gyártmányú alváz- és üregvédő anyagokkal dolgozunk, ezek a Mike-Sander's és a Biskor féle termékek, melyek kifejezetten nagy értékű autókra és veterán autókra lettek kifejlesztve, az autó értékének megőrzése céljából a legmagasabb színvonalú technológia alkalmazásával. Ezen alvázvédő anyagok és a hozzá tartozó speciális eljárás világszerte híres. Teszt győztes és díjnyertes anyagok a korrózió ellen védő anyagok között is. Ezen felül különféle minőségi tanúsítvány is bizonyítja kiemelkedő hatását. Anyagát tekintve egy sűrű zsírszerű, faggyú-vazelin alapú, hőre lágyuló védőréteget képez. Teljesen oldószer mentes anyagról van szó, így az idő múlásával nem keményedik ki, nem repedezik meg, és nem vékonyodik el a bevonat. Viasz szerű ruganyos (enyhén ragacsos) réteget képez a felületen, ami víztaszító és vízlepergető hatással rendelkezik. Évek elteltével is aktívan fejti ki a hatását, a fémfelület a kezelést követően nem érintkezik vízzel és oxigénnel, így a rozsdásodási folyamat nem tud beindulni a fém szerkezetében. Magas kúszóképességének és önterülő hatásának köszönhetően, a legszűkebb hézagokba, résekbe, ponthegesztések közé, átlapolások és lemezek közé is beférkőzik, így olyan helyekre is eljut az anyag ahová fizikailag képtelenség lenne bejuttatni. Az anyag specialitása, hogy 100 °C-ra hevítve forrón kell felhordani a felületre, hőálló alvázvédő pisztollyal és szondákkal, valamint egyéb hóálló felszereléssel. A végső halmazállapotát a felületen veszi fel miközben kihűl az anyag, a vizet és oxigént kiszorítja a felületről, az oxidáció ezáltal nem tud végbe menni. Az anyag speciális hőre lágyuló tulajdonsága évek múltán is megmarad. Pl. a nyári napsütés hatására is fel tud lágyulni az anyag, ezzel újra és újra helyezkedik, kitölti az üregeket, hézagokat.  Igazodik a karosszéria mozgásához és az apró résekbe is bekúszik, és vastag réteget képez benne. Pl.: a kezelést követően több évvel is, ha a járdán parkol az autó napsütésben meglágyul az anyag és követi a vázszerkezet elmozdulásait, átszivárog a pont hegesztések mentén. Újra és újra aktívan fejti ki az oxidáció elleni hatását. Beépül a fém szerkezetébe, nem csupán védőréteget képez a rozsda ellen, hanem passziválja is a korábbi korrodált felületet a védőréteg alatt. Az anyag önmagában is inhibridáló, rozsdapassziváló hatással rendelkezik. A kezelést nem szükséges bizonyos időközönként megismételni, csupán ellenőrizni. Ahol sérült a bevonat az alvázon külső hatások miatt ott minél hamarabb javítani kell az alvázvédő réteget, hogy ne induljanak be a korróziós folyamatok. Ajánlott a védőréteg pótlása vagy javítása: karosszéria elem cserénél, javítási munkálatok után, ahol az alváz megbontásra került, illetve kisebb sérülések esetében is (pl.: ha az autó alja leért valahol). Ezt a típusú kezelést javasoljuk ha az autó főleg városi használatban van, és csak ritkán közlekedik földúton vagy murvás úton. Az alváz- és üregvédelem kezelést követően az első nyári melegebb napokban visszalágyul az anyag és újrahelyezkedik. Jellemzően ilyenkor indul meg egy természetese kicsöpögés az üregekből, ami abból adódik, hogy az a többlet anyag ami már nem tud hova terjeszkedni az kicsöpög. Az anyagfeleslegnek ki kell jutnia az üregekből, ez egy természetes folyamat az önterülő hatású anyagoknál. A karosszériáról az esetleges kisebb megfolyásokat forró vizes ronggyal le lehet törölni.
Bővebb információ elérhető a honlapunkon az "Alvázvédő és üregvédő anyagok és technológiák" menüpont alatt.